CELEX: 62020TN0530
Language: lv
Date: 2020-08-21 00:00:00
Title: Lieta T-530/20: Prasība, kas celta 2020. gada 21. augustā – Interfloat un GMB/Komisija

5.10.2020   
            
            
               LV
            
            
               Eiropas Savienības Oficiālais Vēstnesis
            
            
               C 329/26
            
         
      Prasība, kas celta 2020. gada 21. augustā – Interfloat un GMB/Komisija
      (Lieta T-530/20)
      (2020/C 329/46)
      Tiesvedības valoda – vācu
      
         Lietas dalībnieki
      
      
         Prasītājas: Interfloat Corp. (Ruggell, Lihtenšteina) un GMB Glasmanufaktur Brandenburg GmbH (Tschernitz, Vācija) (pārstāvji: U. Karpenstein un R. Sangi, advokāti)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt Komisijas 2020. gada 26. maija lēmumu C(2020) 3287 final par pasākumiem SA.39990 (2016/C) (ex 2016/NN) (ex 2014/FC) (ex 2014/CP) – ko Beļģija īstenojusi Ducatt NV atbalstam un
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasība ir pamatota ar vienu vienīgu pamatu.
      Komisija neesot drīkstējusi izbeigt formālās izmeklēšanas procedūru, pamatojoties uz prasītāju sūdzību. Padomes Regulā (ES) 2015/1589 (1) (“Valsts atbalsta procedūras regula”) esot paredzēta īpaša un izsmeļoši regulēta procedūra attiecībā uz formālās izmeklēšanas izbeigšanu. Tā it īpaši prasot, lai formālā izmeklēšanas procedūra tiktu izbeigta atbilstoši vienai no 9. pantā izsmeļoši reglamentētajām lēmuma pieņemšanas formām. Formālās izmeklēšanas procedūras izbeigšana esot paredzēta tikai tad, ja attiecīgā dalībvalsts atsauc savu pieteikumu (10. pants). Ar apstrīdēto lēmumu Komisija neesot ievērojusi LESD 108. panta otrās daļas tekstu, sistēmu un mērķi, kā arī Valsts atbalsta procedūras regulu un tādējādi pārkāpusi prasītāju procesuālās tiesības formālās izmeklēšanas procedūrā. Tik tiešām procedūras izbeigšanai neesot pietiekama pamatojuma.
      
         (1)  Padomes Regula (ES) 2015/1589 (2015. gada 13. jūlijs), ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (OV 2015, L 248, 9. lpp.).